Eva Kjer Hansen (V), 2006-02-09:
De skulle ellers bare vide, hvor interessant den debat er.
Strategien rummer nye initiativer for 550 mio. kr. og har tre centrale omdrejningspunkter: For det første vil vi sætte fokus på at styrke og udvikle redskaber, så vi så tidligt som muligt kan opdage de børn og unge, der har behov for hjælp.
En tidlig indsats betyder, at en uheldig udvikling i børnenes liv forhåbentlig kan standses i tide.
Jo større problemerne bliver, jo større indgreb skal der til, og jo større bliver belastningen for barnet.
For det andet skal vi som samfund blive bedre til at anvende de eksisterende erfaringer med forskellige typer initiativer.
Der er gennem mange år blevet sat rigtig meget i gang, og heldigvis for det.
Men vi ved for lidt om, hvad der virker, og ikke mindst for lidt om, hvad der ikke virker, så et styrket overblik over området skal sikre, at vi yder en endnu bedre indsats i fremtiden.
I og for sig er det jo banalt: Et udsat barn kan ikke sammenstykkes af f.eks. 20 pct. sundhedspleje, 30 pct. børnepasning, 25 pct. social indsats og 25 pct. skolegang.
Sådan fungerer tingene ikke.
Vi må sikre, at det enkelte barn og dets forældre oplever en sammenhængende og helhedsorienteret indsats.
Et barn, der vokser op under kummerlige kår, hvor forældrene eksempelvis er sindslidende eller fanget i misbrug eller bare ikke har øjne for barnets behov, er i fare for ikke at kunne få de samme muligheder som andre børn, og derfor handler lige muligheder for børn ikke alene om børnene selv.
Det handler i høj grad også om forældrene, og forældrene skal selvfølgelig have den hjælp og støtte, som de har behov for.
Nu får kommunerne mulighed for at kræve af forældrene, at de skal tage deres ansvar alvorligt.
Forslaget skal ses i sammenhæng med et metodeudviklingsprojekt om såkaldte forældreprogrammer, som er et tilbud til forældre, der har svært ved at udfylde deres rolle som forældre og give børnene og de unge den nødvendige støtte i deres udvikling, og visionen er helt entydig: Vi må sørge for, at alle børn, uanset deres baggrund, får mulighed for at realisere deres potentiale fuldt ud.
Virkningerne af den negative sociale arv ses i dag i alle faser og på alle områder af et barndoms- og ungdomsliv, og iværksættelse af en tidlig, sammenhængende, helhedsorienteret og fagligt velfunderet indsats er nødvendig for at ændre det.
En meget stor del af de 550 mio. kr., der afsættes som følge af strategien for bekæmpelse af negativ social arv, er afsat efter aftale med satspuljepartierne – det vil jeg gerne kvittere for – og det er også aftalt i satspuljekredsen, at vi ved de kommende års forhandlinger tager emnet op igen.
Det er også i forbindelse med finansloven for 2006 aftalt at anvende yderligere 400 mio. kr. frem til 2009 til at forbedre kvaliteten i dagtilbud til børn, herunder til projekter, der skal hjælpe udsatte børn.
I den sidste ende er det jo sådan, at det er kommunerne, der skal stå for den endelige udmøntning af initiativerne.
Med kommunalreformen får kommunerne fra og med 2007 det fulde ansvar for hele børneområdet, og dermed får kommunerne endnu bedre mulighed for at følge op på regeringens initiativer med en sammenhængende og helhedsorienteret lokal indsats.
Det er også et vigtigt skridt i bestræbelserne på at indfri visionen om at give alle børn lige muligheder.
Lad mig slå fast fra starten: Alle børn skal have lige muligheder for at skabe sig et godt liv, og jeg betragter det som en af regeringens vigtigste opgaver at skabe grundlag for, at alle børn og unge får en reel mulighed for at gøre brug af de mange tilbud, samfundet byder på.
Det betyder imidlertid ikke, at alle børn skal behandles ens.
Børn har forskellige behov, og de skal behandles forskelligt, netop fordi de kun kan få lige muligheder, når indsatsen er tilpasset det enkelte barns behov.
For nylig hørte jeg en historie: Sønnen Rasmus havde puttet sig ind til sin far om aftenen og sagt: Far, jeg er så glad for min familie.
Og faren havde lidt overrasket spurgt: Jamen hvorfor siger du det?
Jo, svarede drengen, fordi Anders over i skolen siger, at han ikke kan lide sin mor, fordi hun hele tiden drikker og er fuld.
Det er desværre en historie fra det virkelige liv, og den viser med al tydelighed, at der findes ulykkelige børn, som skal have en målrettet hjælp for at kunne opnå lige muligheder.
Der findes heldigvis allerede mange gode tilbud til børn og unge, der har problemer, og mange af tilbuddene er kommet som følge af regeringens initiativer de senere år.
Strategien rummer initiativer for i alt 550 mio. kr. ...